LH เผยผลงานไตรมาส 2 ร่วง 25% เหลือ 1.39 พันลบ. ยังปันผล 0.20 บ./หุ้น XD 27 ส.ค.นี้
LH เผย "โควิด-19" กดผลงานไตรมาส 2 ร่วง 25% เหลือ 1.39 พันลบ. จากช่วงเดียวกันเมื่อปีก่อนมีกำไร 1.85 พันลบ. ขณะที่งวด 6 เดือน มีกำไรลดลง 25.54% เหลือ 2.74 พันลบ. จากช่วงเดียวกันเมื่อปีก่อนมีกำไร 3.68 พันลบ. ยังปันผล 0.20 บ./หุ้น XD 27 ส.ค.นี้ เคาะวันจ่าย 11 ก.ย.63
13 ส.ค. 2563

บริษัทแลนด์แอนด์เฮ้าส์ จำกัด (มหาชน) หรือ LH รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทฯ มีอัตรากำไรขั้นต้นจากการขายเท่ากับร้อยละ 31.00 ในขณะที่งวดเดียวกันของปีก่อน มีอัตรากำไรขั้นต้นจากการขายเท่ากับ ร้อยละ 31.94 อัตรากำไรขั้นต้นลดลงร้อยละ 0.94 เป็นผลมาจากการแข่งขันที่สูงขึ้น และสถานการณ์โควิด 19
อีกทั้ง บริษัทฯ มีกำไรขั้นต้นลดลงจำนวน 408.21 ล้านบาท จากสถานการณ์โควิด 19 ทำให้ต้องปิดการให้บริการโรงแรมเป็นการชั่วคราว
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราจ่ายเป็นเงินสด (บาทต่อหุ้น) 0.20 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 27 ส.ค. 2563 และกำหนดจ่ายเงินปันผลในวันที่ 11 ก.ย. 2563